ناڕەزایەتییەکانی عێراق ٢٠١٩–٢٠٢١

چەپ|وێنۆک|260x260پیکسڵ|پۆستەرێکی دروشمێک کە لە سۆشیال میدیا بڵاوبووەوە، گوزارشت لە ناڕەزایەتییەکانی عێراق دەکات لە مانگی تشرینی یەکەمی ٢٠١٩.
ناڕەزایەتییەکانی عێراق ٢٠١٩–٢٠٢١ یان بە شۆڕشی تشرین ناسراوە، ئەو خۆپیشاندانانە بوون کە لە ١ی تشرینی یەکەمی ٢٠١٩ لە بەغدا و پارێزگاکانی دیکەی باشووری عێراق لە ناڕەزایەتییەک بەرامبەر بە تێکچوونی بارودۆخی ئابووری وڵات و بەربڵاوی گەندەڵی دارایی و ئیداری و بێکاری سەریھەڵدا. داواکاری خۆپیشاندەران بریتی بوون لە ڕووخانی ڕژێمی دەسەڵاتدار، دەستلەکارکێشانەوەی حکوومەتەکەی عادل عەبدولمەھدی، پێکھێنانی حکوومەتی کاتی، و ئەنجامدانی ھتبژاردنی پێشوەختە. ھەروەھا خۆپیشاندەران دەستوەردانی ئێرانیان لە عێراق شەرمەزار کرد و بەشێکی زۆریان ئاڵای ئێرانیان سووتاند و دروشمی «نا ئەمریکا، نا ئیسرائیل، نا سعوودیە، نا ئێران»یان بەرزکردەوە.   ھێزە ئەمنییەکان بە توندوتیژییەکی ئەوتۆ ڕووبەڕووی ئەو خۆپیشاندانانە بوونەتەوە، بە بەکارھێنانی قەناس بەدەست و بە گوللەی زیندوو خۆپیشاندەرانیان کردە ئامانج. ژمارەی ئەو خۆپیشاندەران کە لە سەرەتای خۆپیشاندانەکانەوە کوژراون، نزیکەی ٧٤٠ کەس بووە    و زیاتر لە ١٧ ھەزار کەس لەکاتی خۆپیشاندانەکاندا بریندار بوون، لەنێویاندا ٣٠٠٠ کەس تووشی «کەمئەندامی» جەستەیی بوون جگە لە دەستگیرکردنی زۆرێک لە خۆپیشاندەران و بڕینی ئینتەرنێت. ئەم نائارامیانە بە کوشندەترین نائارامی لە عێراق دادەنرێت لە دوای کۆتایی ھاتنی شەڕی ناوخۆی داعش لە مانگی کانوونی یەکەمی ٢٠١٧. خۆپیشاندانەکان بۆ ماوەیەک دواخران بەھۆی سەفەری ئەربەعین بۆ ئیمام حسێن، پاشان لە ڕۆژی ھەینی ٢٥ی تشرینی یەکەم  نوێکرایەوە و دوای سووتاندنی کونسوڵخانەی ئێران لە نەجەف لە ٢٧ی تشرینی دووەمی ٢٠١٩، دەیان کەس کوژران و بریندار بوون، و خوێناویترین ڕۆژی ناڕەزایەتییەکان بوو، بە تایبەت لە پارێزگای زیقار، کە کۆمەڵکوژیی ناسریە تێیدا ڕوویدا، کە بووە ھۆی ئەوەی سەرۆک وەزیرانی عێراق نیازی خۆی بۆ پێشکەشکردنی دەستلەکارکێشانەوەی خۆی ڕاگەیاند. لە ٣٠ی تشرینی دووەمدا عادل عەبدولمەھدی دەستلەکارکێشانەوەی خۆی لە پۆستی سەرۆکوەزیران پێشکەش کرد لە وەڵامی داواکارییەکی گەورەی ئایەتوڵڵا عەلی سیستانی، ئەمەش ڕێگەی خۆشکرد بۆ ھەڵبژاردنی نوێ بۆ کەمکردنەوەی دۆخی وڵات. کۆمسیۆنی باڵای مافەکانی مرۆڤی عێراق ڕایگەیاند، ژمارەی کوژراوانی ناڕەزایەتی لە ماوەی دوو مانگی ڕابردوودا بۆ ٤٩٥ کوژراو و زیاتر لە ٢١ ھەزار بریندار بەرزبووەتەوە. ھەروەھا کۆمسیۆن ڕفاندنی ١٧٠ خۆپیشاندەر و خۆپیشاندەرانی ڕاگەیاند، بەڵام تا ئێستا شوێنیان نادیارە. 
وێنۆک|خۆپیشاندەرێک ئاڵای عێراق ھەڵدەدات، لەکاتێکدا بینای چێشتخانەی تورکی لە پشتەوە دەردەکەوێت.
وێنۆک|خۆپیشاندەران تەرمی شەھیدێکیان ھەڵگرتووە، دوای ئەوەی لە نزیک پردی ئەلجومھورییە بە گازی فرمێسکڕێژەوە بەر سەری شەھیدەکە کەوت.
وێنۆک|وێنەیەک کە تەقەمەنی زیندوو نیشان دەدات کە بۆ بڵاوەپێکردنی ناڕەزایەتییەکان بەکارھاتووە لە دووەم ڕۆژی ناڕەزایەتییەکان.
 سەرچاوەکان 

پۆل:دەیەی ٢٠١٠ لە بەغداد
پۆل:٢٠١٩ لە عێراق
پۆل:خۆپیشاندانەکانی ٢٠١٩
پۆل:خۆپیشاندانەکانی ٢٠٢٠
پۆل:دەیەی ٢٠٢٠ لە بەغداد
پۆل:خۆپیشاندانەکانی ٢٠٢١
پۆل:ململانێی عێراق
پۆل:خۆپیشاندانەکان لە عێراق
پۆل:خۆپیشاندانەکانی ٢٠١٨–١٩ی عەرەب